मार्सल आर्ट्स गेम्स महासंघमा नयाँ नेतृत्व
नेपाल राष्ट्रिय मार्सल आर्ट्स गेम्स महासंघ (एनएमजीसी) को तेस्रो महाधिवेशनले १३ सदस्यीय नयँ केन्द्रीय कार्यसमिति चयन गरेको छ ।
काठमाडौँ — नेपाल राष्ट्रिय मार्सल आर्ट्स गेम्स महासंघ (एनएमजीसी) को तेस्रो महाधिवेशनले १३ सदस्यीय नयँ केन्द्रीय कार्यसमिति चयन गरेको छ ।अध्यक्षमा सुदीप पण्डित क्षेत्री र महासचिवमा रुपसिं तामाङ सर्वसम्मत चयन भए । महासचिव रुपसिं आईटीएफका खेलाडी र पूर्वपदाधिकारी हुन् ।महाधिवेशनमा २३ राष्ट्रिय संघको सहभागिता रहेको थियो । यही संघहरूको छाता संगठन नै एनएमजीसी हो । वरिष्ठ उपाध्यक्षमा लालबहादुर जिसी, उपाध्यक्षत्रयमा अञ्जु रावत, उपाध्यक्षमा एनिप महर्जन र केशव डंगोललाई निर्विरोध चयन गर्‍यो । उपाध्यक्ष अञ्जु आईटीएफका अन्तर्राष्ट्रिय प्रशिक्षक र निर्णायक हुन् । सचिवमा कृष्णगोपाल राजथला र कोषाध्यक्षमा तुलसी थापामगर चुनिए । तुलसी आईटीएफ र मुवाँथाई खेलाडी हुन् । सदस्यमा कृष्णबहादुर रावत, जनकराज गौतम, सानुकान्छा श्रेष्ठ, कमल मगर र सीताराम दराई चयन भए ।निर्वाचित कार्यसमितिको पहिलो बैठकले तीन पदाधिकारीसहित १० जना मनोनीत गरेको छ । उपाध्यक्षमा होमबहादुर सुनुवार, राजेन्द्र लामा र सचिवमा आशिष कार्की मनोनीत भए । सदस्यमा तेजबहादुर सिंह, सपुत मोक्तान, धनराज तामाङ, बाबुराम तामाङ, सुसान पुन, नहकुल राई र राजन पन्थ मनोनीत भएका छन् । अब कार्यसमिति २३ सदस्यीय बनेको छ ।त्यसअघि राष्ट्रिय खेलकुद परिषद् (राखेप) सदस्यसचिव टंकलाल घिसिङले महाधिवेशनको उद्घाटन गरेका थिए । 